CELEX: 62012CN0243
Language: sk
Date: 2012-05-16 00:00:00
Title: Vec C-243/12 P: Odvolanie podané 16. mája 2012 : FLS Plast A/S proti rozsudku Všeobecného súdu (štvrtá komora) zo 6. marca 2012 vo veci T-64/06, FLS Plast A/S/Európska komisia

20.10.2012   
            
            
               SK
            
            
               Úradný vestník Európskej únie
            
            
               C 319/2
            
         Odvolanie podané 16. mája 2012: FLS Plast A/S proti rozsudku Všeobecného súdu (štvrtá komora) zo 6. marca 2012 vo veci T-64/06, FLS Plast A/S/Európska komisia
   (Vec C-243/12 P)
   2012/C 319/02
   Jazyk konania: angličtina
   
      Účastníci konania
   
   
      Odvolateľ: FLS Plast A/S (v zastúpení: M. Thill-Tayara, advokát)
   
      Ďalší účastník konania: Európska komisia
   
      Návrhy odvolateľa
   
   Odvolateľ navrhuje, aby Súdny dvor:
   
               —
            
            
               zrušil rozsudok Všeobecného súdu Európskej únie zo 6. marca 2012 vo veci T-64/06 a svojim rozhodnutím zrušil článok 1 písm. h) a článok 2 písm. f) rozhodnutia Komisie Európskych spoločenstiev z 30. novembra 2005 vo veci COMP/F/38.354 — Priemyselné vrecia (ďalej len „napadnuté rozhodnutie“) v rozsahu, v akom sa vzťahujú na odvolateľa,
            
         
               —
            
            
               subsidiárne, zrušil rozsudok Všeobecného súdu Európskej únie zo 6. marca 2012 vo veci T-64/06 v rozsahu, v akom zamietol odvolateľov dôvod smerujúci k zníženiu sumy, na ktorej zaplatenie bol napadnutým rozhodnutím spoločne a nerozdielne zaviazaný, a svojím rozhodnutím zmenil článok 2 písm. f) napadnutého rozhodnutia a v rámci svojej neobmedzenej právomoci podstatne znížil túto sumu,
            
         
               —
            
            
               v každom prípade priznal odvolateľovi ako nápravu neprimeranej dĺžky konania 50 % zníženie sumy, na ktorej zaplatenie bol napadnutým rozhodnutím spoločne a nerozdielne zaviazaný,
            
         
               —
            
            
               zaviazal Európsku komisiu na náhradu odvolateľových nákladov na právne zastúpenie ako aj iných trov konania vzniknutých v súvislosti s touto vecou.
            
         
      Odvolacie dôvody a hlavné tvrdenia
   
   
               a)
            
            
               Odvolateľ na podporu svojho prvého odvolacieho návrhu uvádza dva odvolacie dôvody:
               
                           —
                        
                        
                           Všeobecný súd nesprávne právne posúdil odvolateľovu zodpovednosť.
                        
                     
                           —
                        
                        
                           Všeobecný súd neoveril, či Komisia splnila podmienku, podľa ktorej je povinná uviesť odôvodnenie pri zamietnutí tvrdení a dôkazov predložených odvolateľom, ktorými sa snažil vyvrátiť prezumpciu zodpovednosti materskej spoločnosti.
                        
                     
         
               b)
            
            
               Odvolateľ na podporu svojho subsidiárneho odvolacieho návrhu uvádza tri odvolacie dôvody:
               
                           —
                        
                        
                           Všeobecný súd sa pri preskúmaní nespochybnenia odvolateľom skutkových okolností predložených v súlade s Oznámením Komisie o oslobodení od pokút a znížení pokút v kartelových prípadoch z roku 1996 dopustil chyby, keď neskončil porušovanie, ktorého sa dopustila Európska komisia, zásad legitímnej dôvery a rovnakého zaobchádzania, ako aj porušil svoju vlastnú povinnosť odôvodnenia.
                        
                     
                           —
                        
                        
                           Všeobecný súd sa dopustil nesprávneho právneho posúdenia tým, že neuplatnil zásadu proporcionality a zákonnosti, keď preskúmaval sumu, na ktorej zaplatenie bol napadnutým rozhodnutím spoločne a nerozdielne zaviazaný, a teda primerane túto čiastku neznížil.
                        
                     
                           —
                        
                        
                           Všeobecný súd porušil článok 6 ods. 1 Dohovoru o ochrane ľudských práv a základných slobôd a články 41 a 47 Charty základných práv Európskej únie tým, že nevyhlásil rozsudok v primeranej lehote.